Michael Ashcroft

**Michael Anthony Ashcroft,** KCMG, PC (4. maaliskuuta 1946) on englantilainen miljardööri, hyväntekijä ja lordi.

## Tausta

Ashcroft suoritti kauppatieteen tutkinnon nykyisessä Anglia Ruskin Universityssä Chelmsfordissa. 

Ashcroft osti Hawley Group Limitedin vuonna 1977. Yrityksestä muodostui myöhemmin ADT Limited, josta tui johtava yritys elektronisten turvallisuuspalvelujen toimittaja Pohjois-Amerikassa ja markkinajohtaja Britanniassa. ADT Limited fuusioitui Tyco Incorporationin kanssa vuonna 1997. Fuusion arvo oli neljä miljardia puntaa. 

Ashcroft toimi Carlisle Holdingsin puheenjohtajana, joka työllisti 50 000 työntekijää ja keskittyi kaupankäyntiin Pohjois-Amerikassa ja Britanniassa.

Hän toimii Waterloo Investment Holdings Limitedin puheenjohtajana.

Ashcroft toimi Belizen suurlähettiläänä Yhdistyneissä kansakunnissa vuosina 1998–2000.  

Ashcroft toimi Britannian konservatiivipuolueen varainhoitajana vuosina 1998–2001 ja puoluehallituksen varapuheenjohtajana vuosina 2005–2010. Hän on toimi International Democrat Unionin (IDU) varainhoitajana vuosikymmenien ajan. Myöhemmin hänestä tehtiin IDU:n kunniavarainhoitaja. Ashcroft aateloitiin ja hänestä tehtiin elinikäinen pääri vuonna 2000, mutta hän luopui Yhdistyneen kuningaskunnan ylähuoneen jäsenen tehtävästä vuonna 2015, koska hän päätti keskittyä muihin tehtäviin. 

Ashcroft toimi Anglia Ruskin Universityn kanslerina vuosina 2001–2021. Hän lahjoitti yhteensä kymmenen miljoonaa puntaa kauppakorkeakoulun rakennuksien rakentamiseksi. Yliopiston kauppakorkeakoulun rakennukset Cambridgessä ja Chelmsfordissa kantavat hänen nimeään. Anglia Ruskin University myönsi Ashcroftille kunniatohtorin arvonimen vuonna 1999. 

Hän on Kanadan kuninkaallisen maantieteellisen seuran jäsen. 

Ashcroftilla on maailman suurin kokoelma Viktorian ristejä. Kokoelmaa säilytetään Lontoossa sijaitsevan Imperial War Museumin Ashcroft-galleriassa. Ashcroft toimi museon johtokunnan jäsenenä vuosina 2012–2020.

## Kirjoja

* Dirty politics Dirty times: My fight with Wapping and New Labour (2005)
* Smell the Coffee: A Wakeup Call for the Conservative Party (2005)
* Victoria Cross Heroes (2007)
* Special Forces Heroes: Extraordinary True Stories of Daring and Valour (2009)
* Minority Verdict: The Conservative Party, the voters and the 2010 election (2010)
* George Cross Heroes (2010)
* It's Not You, It's Them: Research to remind politicians what matters (2012)
* Degrees of Separation: Ethnic minority voters and the Conservative Party (2012)
* The Armed Forces & Society: The military in Britain through the eyes of Service personnel, employers and the public (2013)
* Heroes of the Skies (2013)
* Special Ops Heroes (2014)
* Pay Me Forty Quid and I'll Tell You: The 2015 election campaign through the eyes of the voters, Kevin Culwickin kanssa (2015)
* Call Me Dave: The unauthorised biography of David Cameron, Isabel Oakeshottin kanssa (2015)
* Well, You Did Ask...: Why the UK voted to leave the EU, Kevin Culwickin kanssa (2016)
* Victoria Cross Heroes Volume II (2016)
* Jacob's Ladder: The Unauthorised Biography of Jacob Rees-Mogg (2019)
* Going for Broke: The Rise of Rishi Sunak (2020)
* First Lady: Intrigue at the Court of Carrie and Boris Johnson (2022)

Lähde:

Vuonna 2015 Ashcroft, yhdessä Isabel Oakeshottin kanssa, julkaisi epävirallisen elämänkerran *[[Call Me Dave]]* pääministeri David Cameronista. Kirjassa esitettiin vahvistamattomaksi jäänyt väite, jonka mukaan Cameron olisi opiskeluaikoinaan työntänyt peniksensä kuolleen sian suuhun. Tämä johti ns. piggate-tapaukseen. Ashcroftin motiiviksi on epäilty sitä, ettei Cameron palkinnut Ashcroftilta saamaansa tukea korkea-arvoisella nimityksellä.

Lisäksi hän on kirjoittanut useita poliittisia elämäkertoja ja teoksia rohkeudesta, mukaan lukien useita kirjasarjan "Heroes" kirjoja. *Victoria Cross Heroes*, *Special Forces Heroes*, *George Cross Heroes*, *Heroes of the Skies*, *Special Ops Heroes* ja *Victoria Cross Heroes: Volume II*.

## Kunnianosoituksia

*  Pyhän Mikaelin ja Pyhän Yrjön ritarikunnan komentaja (Yhdistynyt kuningaskunta, 2000)
*  Pyhän Kolminaisuuden ritarikunnan suurristi (Etiopia, 2012)

Ashcroft nimettin Privy Councilin jäseneksi vuonna 2012.

## Lähteet